Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az Alkotmánybíróság a 60/1994. (XII. 24.) számú határozatában kimondta, hogy a közhatalmat gyakorlók vagy politikai közszereplést vállalók esetében a közérdekű adatok megismeréséhez fűződő jog elsőbbséget élvez az előbbiek olyan
Paragraph Index: 1136

Az Alkotmánybíróság a 60/1994. (XII. 24.) számú határozatában kimondta, hogy a közhatalmat gyakorlók vagy politikai közszereplést vállalók esetében a közérdekű adatok megismeréséhez fűződő jog elsőbbséget élvez az előbbiek olyan személyes adatainak védelméhez képest, amelyek köztevékenységük és annak megítélése szempontjából jelentősek lehetnek. Az a demokratikus államokban általános elv és jogi gyakorlat, hogy a közhatalmat gyakorlók magánszférája szűkebb, mint a polgároké, ugyanakkor nem jelenti azt, hogy életük minden vonatkozása nyitott könyv kell legyen a közvélemény számára. Magánéletük korlátozását — legalábbis az európai országok normái szerint — olyan mértékig kötelesek tűrni, hogy köztevékenységük törvényessége, eredményessége megítélhető legyen. Az adatvédelmi törvénynek az adatkezelés célhoz kötöttségére vonatkozó elve itt is irányadó. Mindezekből következik, hogy a jogalkotó dönthetne úgy, hogy a közigazgatás vezetői esetében a jutalmazás személyre szólóan is nyilvánosságra hozható. Egy ilyen rendelkezés alkotmányosan aligha kifogásolható, sőt üdvözlendő volna. A fentiekből következően álláspontom az, hogy erre vonatkozó kifejezett törvényi rendelkezés hiányában is, az Ön által feltett kérdések közérdekű adatokra vonatkoznak, annyi korlátozással, hogy a kormánytagok által jutalom címén felvett összeg mint évenként összesített adat, tekinthető közérdekűnek. Ennek ismerete szükséges és elegendő annak megítéléséhez, hogy a kormányfő mint munkáltató a költségvetési forrásokkal miként bánt, illetőleg annak mérlegeléséhez, hogy az adózó polgárok befizetéseiből a miniszterek mennyi jövedelmet élveznek. Tájékoztatom Főszerkesztő Urat, hogy az adatvédelmi törvény 21. §-a alapján, ha a közérdekű adatra vonatkozó kérését nem teljesítik, a kérelmező bírósághoz fordulhat. Az adatközlés megtagadásának jogszerűségét ilyenkor az adatkezelő köteles bizonyítani. A bíróság az ilyen ügyekben soron kívül jár el. Tájékoztatom Főszerkesztő Urat továbbá arról is, hogy fenti állásfoglalásomat egyidejűleg megküldöm dr. Kiss Elemérnek, a Miniszterelnöki Hivatal közigazgatási államtitkárának is. Budapest, 1998. május 7. Üdvözlettel: Dr. Majtényi László (309/A/1998) * * * [Állásfoglalás: a Magyar Nemzeti Bank elnökének fizetését nyilvánosságra lehet hozni] Tóth Szabolcs Töhötöm Napi Magyarország Tisztelt Uram! A Magyar Nemzeti Bank elnöke fizetésének nyilvánosságával kapcsolatos indítványa ügyében az alábbiakról tájékoztatom. 1999/79/II. szám A személyes adatok védelméről és a közérdekű adatok

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes